News Update: คาดเงินเฟ้อสหรัฐฯ เม.ย. เพิ่ม 8.1% ชะลอจาก มี.ค. สะท้อนจุดสูงสุดผ่านไปแล้ว ไบเดนเตรียมลดภาษีนำเข้าจากจีนคุมเงินเฟ้อ - FINNOMENA
นักวิเคราะห์คาดเงินเฟ้อทั่วไปของสหรัฐฯ เม.ย. ชะลอตัว สะท้อนจุดสูงสุดของเงินเฟ้อผ่านไปแล้ว แต่เงินเฟ้อพื้นฐานยังเพิ่มขึ้นและสูงต่อไปอีกหลายเดือน ขณะที่ปธน.โจ ไบเดน เตรียมพิจารณาลดภาษีนำเข้าสินค้าจากจีนเพื่อต่อสู้กับเงินเฟ้อ
11 พ.ค. 2565

นักวิเคราะห์คาดเงินเฟ้อทั่วไปของสหรัฐฯ เม.ย. ชะลอตัว สะท้อนจุดสูงสุดของเงินเฟ้อผ่านไปแล้ว แต่เงินเฟ้อพื้นฐานยังเพิ่มขึ้นและสูงต่อไปอีกหลายเดือน ขณะที่ปธน.โจ ไบเดน เตรียมพิจารณาลดภาษีนำเข้าสินค้าจากจีนเพื่อต่อสู้กับเงินเฟ้อ
รายงานคาดว่า เงินเฟ้อทั่วไปหรือ CPI เม.ย. จะเพิ่มขึ้น 8.1% (YoY) และ 0.2% (MoM) ชะลอตัวลงจากเดือน มี.ค. ซึ่งเพิ่มขึ้นถึง 8.5% (YoY) และ 1.2% (MoM)
สำหรับเงินเฟ้อพื้นฐานหรือ Core CPI คาดว่าจะเพิ่มขึ้น 6% (YoY) และ 0.4% (MoM) เทียบกับ 6.5% (YoY) และ 0.3% (MoM) ในเดือน มี.ค.
ด้านปธน.โจ ไบเดนของสหรัฐฯ เตรียมยกเลิกภาษีศุลกากรบางส่วนที่บังคับใช้กับสินค้านำเข้าจากจีนหวังช่วยคุมเงินเฟ้อที่ยังสูงขึ้นต่อเนื่อง โดยทำเนียบขาวกำลังทบทวนบทลงโทษของอดีตปธน.โดนัลด์ ทรัมป์ ที่ขึ้นภาษีทุกอย่างที่นำเข้าจากจีน
“เรากำลังพิจารณาว่าจะดำเนินการอย่างไรเพื่อให้เกิดผลกระทบเชิงบวกมากที่สุด” ไบเดนกล่าว
ก่อนหน้านี้ไบเดนยังคงเก็บภาษีนำเข้าตามมาตรการเดิมของโดนัลด์ ทรัมป์ ซึ่งรวมถึงภาษีนำเข้าจากจีนมูลค่ามากกว่า 3 แสนล้านดอลลาร์ แต่ตอนนี้เขาได้รับแรงกดดันจากนักเศรษฐศาสตร์ สมาชิกสภานิติบัญญัติ และสภาหอการค้าสหรัฐฯ ให้ลดหรือยกเลิกภาษีนำเข้า
ปธน.สหรัฐฯ ย้ำว่า โควิดและการรุกรานยูเครนของรัสเซียคือเหตุผลที่ทำให้เงินเฟ้อสหรัฐฯ พุ่งขึ้นอย่างรวดเร็วที่สุดนับตั้งแต่ต้นทศวรรษ 1980 โดยต้องการให้ชาวอเมริกันรับรู้ว่าเขาให้ความสำคัญกับเงินเฟ้ออย่างมาก เพราะเงินเฟ้อไม่เพียงแต่ชัตดาวน์เศรษฐกิจโลก แต่ยังทำให้ซัพพลายเชนและดีมานด์หายไปอย่างสิ้นเชิง
อ้างอิง:
https://www.cnbc.com/2022/05/10/aprils-consumer-price-index-report-expected-to-show-inflation-has-already-peaked-.html 
https://www.cnbc.com/2022/05/10/inflation-biden-says-lowering-prices-is-his-top-economic-priority-.html 
https://www.bloomberg.com/news/articles/2022-05-10/biden-says-he-s-weighing-tariff-cuts-to-fight-high-inflation?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
สหรัฐฯ
เงินเฟ้อ
เงินเฟ้อสหรัฐ
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA